CELEX: 62012TN0105
Language: lt
Date: 2012-03-02 00:00:00
Title: Byla T-105/12: 2012 m. kovo 2 d. pareikštas ieškinys byloje Graikijos Respublika prieš Komisiją

5.5.2012   
            
            
               LT
            
            
               Europos Sąjungos oficialusis leidinys
            
            
               C 133/27
            
         2012 m. kovo 2 d. pareikštas ieškinys byloje Graikijos Respublika prieš Komisiją
   
   (Byla T-105/12)
   2012/C 133/54
   Proceso kalba: graikų
   
      Šalys
   
   
      Ieškovė: Graikijos Respublika, atstovaujama K. Samoni ir N. Dafniou
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį dėl panaikinimo priimtinu;
            
         
               —
            
            
               panaikinti ginčijamą Komisijos sprendimą ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu Graikijos Respublika prašo panaikinti (pagal SESV 263 straipsnį) 2012 m. sausio 3 d. Komisijos sprendimą 1472708 dėl reikalavimo Graikijos Respublikai toliau mokėti 31 536 EUR periodinę kasdienę baudą už kiekvieną pavėluotą imtis būtinų priemonių, kad būtų įgyvendintas Europos Sąjungos Teisingumo Teismo sprendimas byloje C 65/05, dieną tiek, kiek juo reikalaujama mokėti minėtą baudą nuo 2011 m. rugpjūčio 22 d. Pagal ginčijamą sprendimą kadangi, Komisijos teigimu, Graikijos Respublika nesiėmė priemonių, būtinų įgyvendinti ES Teisingumo Teismo sprendimą byloje C-65/05 ir antrą šio teismo sprendimą byloje C-109/08, Graikijos Respublika turi sumokėti 4 825 008 EUR baudą už laikotarpį nuo 2011 m. liepos 1 d. iki 2011 m. lapkričio 30 d.
   Grįsdama ieškinį ieškovė remiasi šiais pagrindais:
   
               1.
            
            
               Pirmasis ieškinio pagrindas: klaidingas Komisijos atliktas priemonių, kurių Graikijos Respublika ėmėsi vykdydama ES Teisingumo Teismo sprendimą, vertinimas
               Atsakovė klaidingai vertino ir aiškino priemones, kurių Graikijos Respublikos ėmėsi vykdydama Teisingumo Teismo sprendimą. Graikijos Respublika teigia, jog ėmėsi visų priemonių, kad būtų įvykdytas Teisingumo Teismo sprendimas, kai priėmė Įstatymą Nr. 4002/2011, kuriuo, laikantis Teisingumo Teismo sprendimo byloje C-65/05, buvo panaikinti ginčijami Įstatymo Nr. 3037/2002 straipsniai.
            
         
               2.
            
            
               Antrasis ieškinio pagrindas: Komisijos įgaliojimų viršijimas
               Komisija viršijo Sutarties vykdymo priežiūros įgaliojimus, nes neapsiribojo akivaizdžiu, arba ne, atitikties priemonių įgyvendinimu. Be to, ji viršijo Teisingumo Teismo sprendime nustatytus reikalavimus, atsižvelgiant į tai, kad Graikijos Respublika visiškai juos įvykdė.
            
         
               3.
            
            
               Trečiasis ieškinio pagrindas: Komisijos motyvavimo nebuvimas
               Graikijos Respublikos ginčijamame sprendime Komisija nemotyvavo ir aiškiai nenurodė priežasčių, dėl kurių reikalavo toliau mokėti baudą už laikotarpį po Įstatymo Nr. 4002/2011 priėmimo, t. y. nuo 2011 m. rugpjūčio 11 d. iki 2011 m. lapkričio 30 d.
               Graikijos Respublika ginčija šią papildomą sumą, nes mano, jog visiškai įgyvendino ES Teisingumo Teismo sprendimą, kai paskelbė minėtą įstatymą.
            
         
               4.
            
            
               Ketvirtasis ieškinio pagrindas: klaidingas teisinis pagrindas
               Pasak Graikijos Respublikos, jei Komisija manė, kad Graikijos Respublika taiko neteisingai Įstatymą Nr. 4002/2011, ji turėjo remtis SESV 258 straipsniu ir pradėti naują pažeidimo procedūrą, o ne reikalauti toliau mokėti baudą.